Андижондаги мактабда педагоглар калтакланди - zarnews.uz\nАндижонда ўқитувчиларнинг кийиниш маданиятига риоя қилмаганлиги боис жанжал келиб чиққан. Бу ҳақда Ўзбекистон Республикаси Бош прокуратураси Матбуот хизмати раҳбари Ҳаёт Шамсутдинов хабар бермоқда.\nВоқеа жорий йилнинг 5 октябрь куни соат 13.30 ларда содир бўлган. Фуқаро У.Т. ва бошқалар жамиятда юриш туриш қоидасини қасддан менсимасдан, жамоат жойи ҳисобланган 50-умумтаълим мактаби биноси ҳудудига келиб, мазкур мактабда директор ўринбосари лавозимида ишловчи Ш.Ўрмонов ҳамда Г.Ашуровлар билан асоссиз равишда ўзаро жанжаллашган. Жанжал вақтида қўллари ҳамда бошқа жисмлар билан уларнинг турли соҳаларига зарбалар беришган.\nҲолат юзасидан ўтказилган суд-тиббий экспертиза маълумотномасига кўра, Ш.Ўрмонов ҳамда Г.Ашуровларга қисқа муддатли соғлиққа зарар келтирувчи енгил шикаст етказилган.\nТеглар: ўқитувчи Андижон\nАламзадалик қаердан пайдо бўлади?\nкоронавирус Жомбой Грипп куз-қиш мавсуми Пайариқ Нуробод ўғирлик болалар АҚШ статистика мактаблар кам таъминланганлар


13-05-2016 | 15:14\nZAMIN.UZ / Жамият / 13 Май 2016 года521\nАмерикалик тадқиқотчилар гамбургердан инсон ва каламуш ДНКсини топишди. Бу жудаям ёмон хабар эмас, деб маълумот берди “Darakchi” нашри. Clear Labs компанияси вакиллари супермаркетларда сотиладиган музлатилган котлетлар, Американинг Калифорния штати ҳудудидаги овқатланиш тармоқларида сотиладиган гамбургерларни, жами 258 хил маҳсулот намунасини текширувдан ўтказишди. Текширув жараёнида 13,6 фоиз муаммо аниқланди. Маҳсулот ишлаб чиқарувчилар унинг устига маҳсулотнинг калориясини ёзган ҳолда, унинг таркиби ҳақида маълумот беришни “эсдан чиқариб қўйишади”. Мол гўштидан тайёрланган котлетда чўчқа, курка гўштидан тайёрланганида эса товуқ ДНК си борлиги аниқланди.Тадқиқотчиларнинг яна бир хулосаси бургерхўрларни асабийлаштириши мумкин. Баъзи бир маҳсулотларда эса каламуш ва ҳатто... инсон ДНКлари мавжудлиги аниқланган. Бу у даражада даҳшатли хабар эмас, дейди тадқиқот муаллифлари. Аксарият маҳсулотларда инсон ва сут эмизувчи ҳайвонлар генетик материалини, ҳатто ҳашарот, қурт-қумурсқаларни ҳам топиш мумкин. Бу дегани, гамбургер тайёрланиш жараёнида унга инсон сочи ёки каламуш жуни қўшилиб қолиши мумкин. Бундай ҳолларни назорат қилувчи хизмат ходимлари бундан хабарлари борлигини омма олдида тан олишди. Бундай гамбургерлар инсон ёки каламуш гўштидан тайёрланмайди, бирор киши қўлига қўлқоп киймай гамбургерга тегса ҳам юқоридаги воқеа рўй бериши мумкин. Вегетарианлар биз муаммодан халосмиз деб хурсанд бўлишаётган бўлса, уларни ҳам ранжитадиган хабар бор. Вегетариан котлетларидан гўшт қолдиқлари топилган.Экспертлар Clear Labs тадқиқотлари хулосасининг ҳеч қандай ёмон томони йўқ, деб ҳисоблашмоқда. Улар ўтган йили хот-дог таркибини текширишганда, сосискадан ҳам инсон генетик материалини топишган эди.


Қотил қўшнисининг жасадини 6 йил квартира...\n10.10.2019 09:55 0 18901\nАмериканинг Калифорния штати фуқароси қўшнисини ўлдириб, унинг жасадини олти йил квартирасининг деворида яшириб келган, деб хабар беради «Лента».\nЛос-Анжелес (АҚШ) шаҳридан бўлган Рейвен Кемпбелл 2009 йилнинг июнидан бери бедарак кетганди. 2015 йил июль ойида аёлнинг оиласига аноним қўнғироқ бўлди. Телефон қилган одам аёл ўзи яшаган апартаментлар комплекси деворида кўмилган бўлиши мумкинлигини айтган.\nМарҳумнинг қариндошлари ҳуқуқ-тартибот органларига мурожаат қилишади. Полиция қидирувчи итлар ёрдамида Кемпбеллнинг жасадини топишади. Маълум бўлишича, қўшнилар бир неча йилдан бери нохуш ҳиддан шикоят қилиб келишган.\nҚотилликда марҳумнинг хонадондаги собиқ қўшниси — 47 ёшли Рендольф Е. Гарбатт айбдор деб топилган. Аёл тўмтоқ жароҳат туфайли ҳаётдан кўз юмган. Айбдорнинг айтишича, Гарбатт уни ўлдириш учун болғадан фойдаланган. У 11 йил қамоқ жазосига маҳкум этилган.\nКалифорния марҳум жасад қотил\nХориж 25/06, 22:46\nХатомисан хато. АҚШда марҳумларга 1,4 млрд долларлик чек юборилди\nХориж 11/06, 08:52\nГолливуд қачон кино олишни бошлайди?\nЖамият 19/05, 22:33\n25 йилга қамалган қотил математикани ўрганишни бошлади ва илмий кашфиёт қилди


«Қорин хасталиги ила ўлган шаҳиддир, вабода ўлган шаҳиддир», дедилар».\nШарҳ: Маълумки, вабо хасталиги доимо барча жамиятларни ташвишга солиб келган. Ҳамма унга қарши қандоқ ишлар қилиш зарурлигини ўйлаб келган. Вабо тарқалган жойда кўплаб одамлар нобуд бўлиши ҳам инкор қилиб бўлмайдиган ҳақиқат. Шунингдек, вабо тез юқадиган хасталик, унинг тарқалишини олдини олишнинг энг самарали йўли— беморларни соғлардан ажратиш.\nҲадиси шарифда зикр қилинаётган қорин хас-талиги ҳам вабога ўхшаш юқумли хасталик бўлса ажаб эрмас.\nБаъзи бир ҳадисларда, жумладан, юқорида зикр қилинган фавқулодда шароитларда ўлганларга ҳам «шаҳид» лафзи ишлатилган. Уларни шаҳид ҳукмида ўлган дейилади.\nБу маънолар ва уларга тегишли тушунчалар келгуси ҳадиси шарифларни ўрганишимиз давомида яна ҳам равшанроқ бўлади.\nОиша розияллоҳу анҳодан ривоят қилинади, у киши Расулуллоҳ соллаллоҳу алайҳи васалламдан вабо ҳақида сўраган эканлар. Шунда у зот бундоқ хабар берибдилар:\n«Аслида у Аллоҳ хоҳлаганларига юборадиган азоб бўлган. Бас, Аллоҳ уни мўминларга раҳмат қилди. Бас, қай бир банда вабо воқеъ бўлганда ўз юртида сабр қилиб, Аллоҳ унинг пешонасига битганидан бошқа нарса бўлмаслигига ишониб турса, албатта, унга шаҳиднинг ажри мислидек ажр бўлур».\nШарҳ: Ушбу ҳадиси шарифда Аллоҳ таоло мўмин-мусулмонларга қанчалар меҳрибон эканлиги яна бир бор намоён бўлмоқда. Бу ҳақиқат вабо хасталиги бошқалар учун нима мақсадда, мусулмонлар учун нима мақсадда юборилиши баё¬нидан келиб чиқади.\n«Аслида у Аллоҳ хоҳлаганларига юборадиган азоб бўлган. Бас, Аллоҳ уни мўминларга раҳмат қилди».\n«Бас, қай бир банда вабо воқеъ бўлганда ўз юртида сабр қилиб, Аллоҳ унинг пешонасига битганидан бошқа нарса бўлмаслигига ишониб турса, албатта, унга шаҳиднинг ажри мислидек ажр бўлур», деганлари айнан шу маънони тасдиқ этади.\nБу ҳозирги замон истилоҳи ила айтилганда, тиббий сақланиш чораси, ажнабийчасига карантин, деганидир.\nИслом кўпчилик манфаатини ўйлаб, вабони бош¬қа ҳудудларга ҳам тарқалиб кетмаслиги йўлида ўзини фидо қилган кишиларни шундай юқори тақдирлайди. Бу маъно келгуси ривоятда яна ҳам ойдинлашади.\nШарҳ: Ушбу ривоятдаги «бало ёки азобдир» ҳамда «Бани Исроилга ёки сиздан олдин ўтган кимсаларга» деган таркиблардаги «ёки»нинг келиши ҳадис илмида «шак учун» дейилади. Яъни, Пайғамбаримиз соллаллоҳу алайҳи васаллам шу икки сўз ёки иборадан бирини ишлатганлари аниқ, лекин ровий қайси бири эканлигида шак қилиб қолган. Бошқача қилиб айтганда Пайғамбаримиз соллаллоҳу алайҳи васаллам айнан иккисидан қай бирини ишлатганларини аниқ ёдлаб қола олмаган ва омонатга хиёнат қилмаслик юзасидан борини айтган.\nВабонинг бошқалар учун азоб, мусулмонлар учун раҳмат эканини олдин ўргандик. Энди эса ўшал хасталик пайдо бўлганда мусулмонлар жамоаси унга нисбатан қандоқ муносабатда бўлишлари баён қилинмоқда.\n«Қачон унинг бирор ерда пайдо бўлганини эшитсангиз, у ерга бормангиз».\nЧунки у ерга борсангиз ўша хасталикка чалинишингиз эҳтимоли бор. Мабодо, Аллоҳ кўрсатмасин, бирор кор-ҳол бўлиб қолса, келмасам бўлар экан, деб юрасиз.\n«Агар у сиз турган ерда воқеъ бўлса, ундан қочиб у ердан чиқмангиз».\nЧунки сизнинг у ердан қочиб чиқишингиз мазкур хасталикни бошқа ерларга тарқалишига сабаб бўлиши мумкин.\nБу Ислом томонидан минг беш юз йил аввал жорий қилинган тиббий сақланиш чорасидир. Бу чорани маъмурий буйруқбозлик билан эмас, аҳолининг тиббий маданиятини ўстириш ила жорий қилишга ҳаракат қилингани очиқ-ойдин кўриниб турибди.\n«Умар Шом томон чиқди. Токи у Сарғга етганда унга Ажноднинг аҳли: Абу Убайда ал-Жарроҳ ва унинг асҳоблари учрадилар ва Шомда вабо воқеъ бўлганининг хабарини бердилар. Шунда Умар Ибн Аббосга:\nМен уларни чақириб келдим. У уларга маслаҳат солди. Улар эса ихтилоф қилишди. Баъзилари:\n«Сен билан бирга одамларнинг қолганлари ва Расулуллоҳ соллаллоҳу алайҳи васалламнинг саҳобалари бор. Уларни манави вабога олиб боришингни маслаҳат бермаймиз», дедилар. Умар:\n«Менга ансорийларни чақириб қўй», деди.\n«Менга ҳўв анави ердаги Қурайш шайхларидан фатҳ муҳожирларини чақириб кел», деди.\nУларни чақириб келдим. Улардан иккитаси ҳам ихтилоф қилмади. Улар:\n«Аллоҳнинг қадаридан қочибми?» деди. Умар унга:\n«Шуни сендан бошқа айтса бўлмасмиди!? (Умар унга хилоф қилишни ёқтирмас эди.) Ҳа, Аллоҳнинг қадаридан, Аллоҳнинг қадарига қочамиз. Айтгин-чи, агар сенинг туяларинг бўлсаю улар икки бўлинган бир водийга тушсалар. Бўлакларнинг бири серҳосил бўлсаю бошқаси қуруқ бўлса, ҳосилдорида боқсанг ҳам Аллоҳнинг қадари ила боқасан, қуруғида боқсанг ҳам Аллоҳнинг қадари ила боқасан. Шундай эмасми?!» деди.\nШу пайт Абдурраҳмон ибн Авф келиб қолди. У ўзининг баъзи ҳожатлари ила кетган эди. У:\n«Бу ҳақида менда илм бор. Расулуллоҳ соллаллоҳу алайҳи васалламнинг:\n«Қачон унинг бирор ерда борлиги ҳақида эшитсангиз, у томон борманг. Қачон сиз турган ерда у воқеъ бўлса, ундан қочиб чиқманг», деганларини эшитганман», деди. Шунда Умар Аллоҳга ҳамд айтди ва ортига қайтди».\nШарҳ: Бу ривоятдан кўплаб маълумотлар олиш мумкин. Шунинг учун уни шошилмасдан бирма-бир таҳлил қилиб чиқсак яхши бўлади.\n«Умар Шом томон чиқди».\nБу сафар ҳазрати Умарнинг халифалик даврларида бўлган. У киши Шомдаги мусулмонлар ҳолидан хабар олиш мақсадида бир қанча саҳобаларни ўзлари билан олиб йўлга чиққанлар. У кишининг Шомга қараб йўлга чиққанлари ҳақидаги хабар ҳамма томонга тарқалган. Жумладан, бу хабарни ўша даврдаги Шомнинг волийи Абу Убайда ибн Жарроҳ розияллоҳу анҳу ҳам эшитиб ўз одамлари билан халифани кутиб олиш учун йўлларига чиққанлар.\n«Сарғ» — Ҳижоздан келаётганда биринчи учрайдиган Шомнинг қишлоқларидан бирининг номи.\n«Ажнод» Шомнинг ўша пайтдаги беш машҳур шаҳари шундоқ ном билан аталган. Улар: Фаластин, Урдун, Димашқ, Ҳимс ва Қунсурайнлардир.\nОдатда давлат бошлиғини кутиб олгани чиққанлар ҳол-аҳвол сўрашгандан сўнг энг муҳим ва долзарб масаладан сўз очадилар. Абу Убайда ибн Жарроҳ розияллоҳу анҳу ва у кишининг шериклари ҳам ҳазрати Умарга юртида вабо тар¬қалганлиги ҳақидаги хабарни айтдилар.\n«Менга биринчи муҳожирларни чақириб кел», деди. Мен уларни чақириб келдим. У уларга маслаҳат солди».\nҲазрати Умарнинг вабо ҳақида кишиларга маслаҳат қилишларидан у киши бу ҳақдаги Пайғамбаримиз соллаллоҳу алайҳи васалламнинг ҳадиси шарифларидан бехабар бўлган. Агар ҳазрати Умар ҳадисни билганларида ҳеч кимга маслаҳат солмай унга амал қилишга ўтар эдилар. Аксига олиб маслаҳатга чақирилганлар ҳам ҳадисдан бехабар эканлар.\nЯъни, эй Умар, сен Шомдаги мусулмонлар ҳолидан хабар олгани чиқдинг. Бу хабарни ҳамма эшитди. Дўсту душман қараб турибди. Вабо ҳақидаги хабарни эшитиб шу ердан ортга қайтиб кетсанг яхши бўлмайди. Бундан дўстлар хафа, душманлар шод бўладилар.\n«Сен билан бирга одамларнинг қолганлари ва Расулуллоҳ соллаллоҳу алайҳи васалламнинг саҳобалари бор. Уларни манави вабога олиб боришингни маслаҳат бермаймиз», дедилар».\nБулар ҳам ўзларининг фикрларига келган далилни рўкач қилишди. Соғ-саломат ва мўътабар одамларни хатарли жойларга олиб боришни раво кўрмадилар. Уларнинг бундоқ ихтилоф қилишлари халифага ёқмади.\n«Менга ансорийларни чақириб қўй», деди».\nДемак, аввал муҳожирлар, кейин ансорийлар турар эканлар. Абдуллоҳ ибн Аббос розияллоҳу анҳу ривоятларини давом эттирадилар:\n«Менга ҳўв анави ердаги Қурайш шайхларидан фатҳ муҳожирларини чақириб кел», деди».\n«Уларни чақириб келдим. Улардан иккитаси ҳам ихтилоф қилмади. Улар:\nУлар ҳам ҳадиси шарифдан бехабар эканлар. Лекин аввалги ихтилоф қилганларнинг ҳолидан ўрнак олишганми, халифани олдида ҳеч ихтилоф қилмай бир хил фикр айтдилар. Вабо тарқалган диёрга кирмай ортга қайтиш ҳақида маслаҳат бердилар. Бу маслаҳат ҳазрати Умар розияллоҳу анҳуга маъқул келди. Қайтишга қарор қилди.\nЯъни, Мадинага қайтиб кетурман, деганлари. Албатта, бу қарор ҳаммага ёқса ҳам азиз меҳмонларни орзиқиб кутган шомликларга ёқмади.\nШомнинг волийи Абу Убайда ибн Жарроҳ розияллоҳу анҳунинг бундоқ оғир гап айтишларидан аччиқлари чиққани билиниб турибди. У киши ҳазрати Умарга шундоқ гапиришга ҳадди сиғадиган улуғ зот эдилар.\nЯъни, ҳозир сен менга айтган гапни сендан бошқа одам айтганда яхши бўларди, деди.\nҲазрати Умарнинг нима учун бундоқ деганларини тушунтириш учун Абдуллоҳ ибн Аббос розияллоҳу анҳу орага ўз гапларини қўшиб баён бермоқдалар:\nҲазрати Умар Абу Убайда ибн Жарроҳ розияллоҳу анҳунинг ҳурматларини қилиб у кишига хилоф бўладиган гапларни айтишдан ўзларини тийиб юрар эдилар. Энди эса кўпчиликни олдида у киши билан тортишишга мажбур бўлмоқдалар.\n«Ҳа, Аллоҳнинг қадаридан, Аллоҳнинг қадарига қочамиз».\nСен менга: «Аллоҳнинг қадаридан қочибми?!» деб таъна қилмоқдасан. Лекин бу ерда Аллоҳнинг қадаридан қочиш йўқ. Қочиш бўлса ҳам биридан иккинчисига қочиш бор.\n«Айтгин-чи, агар сенинг туяларинг бўлсаю улар икки бўлинган бир водийга тушсалар. Бўлакларнинг бири серҳосил бўлсаю, бошқаси қуруқ бўлса, ҳосилдорида боқсанг ҳам Аллоҳнинг қадари ила боқасан, қуруғида боқсанг ҳам Аллоҳнинг қадари ила боқасан. Шундай эмасми?!» деди».\nЁки бир томонда боқиш Аллоҳнинг қадари ила, бошқасида боқиш Аллоҳнинг қадаридан ташқарида бўладиган бўлса, шуни айт. Ҳаммаси ҳам Аллоҳнинг қадари. Бизнинг ҳозир қилаётган ишимиз ҳам шунга ўхшаш. Бунинг учун сен хафа бўлма.\n«Шу пайт Абдурраҳмон ибн Авф келиб қолди. У ўзининг баъзи ҳожатлари ила кетган эди».\nШунинг учун бу масала бўйича бўлиб ўтган воқеалардан хабарсиз эди. Келганидан сўнг гапнинг ҳақиқатини англади ва:\n«Қачон унинг бирор ерда борлиги ҳақида эшитсангиз, у томон борманг. Қачон сиз турган ерда у воқеа бўлса, ундан қочиб чиқмангиз», деганларини эшитганман», деди».\nОртиқча маслаҳатга ҳам, тортишувга ҳам ҳеч қандай ўрин қолмади.\nУшбу қисса жуда ҳам машҳур. Уни турли китобларда турли муносабатлар ила келтирилади. Бунда маслаҳат, ақийда, қадар масаласи, давлат бошлиғи ва волий ҳамда амирларнинг муомаласи ва шунга ўхшаш кўпгина масалалар бор.\nБизга кераги эса «Тиб китоби» учун тааллуқли қисми вабо бор жойга кирмаслик ва у ердагиларнинг чиқмаслиги масаласи.\n3. Ушбу ҳадисга ўхшаш аҳён-аҳёнда учрайдиган нарсаларга оид ҳадисларни ҳожат тушганда излаб топилиши. Албатта, вабо ҳар йили ёки ҳар ўн йилда ҳам бўладиган нарса эмас. У жуда оз бўладиган нарса. Шунинг учун бу масалага оид ҳадиси шарифни Пайғамбаримиз соллаллоҳу алайҳи васаллам айтганларида ўша суҳбатда ҳозир бўлган саҳобалар эшитганлар ва шу билан ҳожат тушмагани учун бу масалага қайтилмаган. Пай-ғамбаримиз соллаллоҳу алайҳи васалламнинг давр-ларида ҳам, ҳазрати Абу Бакр Сиддиқнинг даврларида ҳам вабо бўлмаган. Ҳазрати Умарнинг халифаликларининг аввалида ҳам бўлмаган.\nМана, Шомга сафар қилганларида бу масалага дуч келинди. Пайғамбаримиз соллаллоҳу алайҳи васалламнинг бу борадаги ҳадиси шариф ҳаётга татбиқ қилиш шу ердан бошланди. Ислом давлатининг қайси жойида юқумли хасталик чиқадиган бўлса ўша ерга ташқаридан биров кирмайдиган, у ердан ташқарига биров чиқмайдиган бўлди.


ИнтерФУТБОЛ :: Рақибларимиз: «АЛ-ВАҲДА»НИНГ МАҚСАДИ ҚАНЧАЛИК ЖИДДИЙ?\nРақибларимиз: «АЛ-ВАҲДА»НИНГ МАҚСАДИ ҚАНЧАЛИК ЖИДДИЙ?\nБАА клублари ОЧЛда кўп ўрин (3+1) олганда, айрим мутахассислар ва мухлислар норозилик билдиришганди. Телевидение ва реклама билан боғлиқ шартнома масалалари туфайли бу юрт вакилларига кўп ўрин берилгани айни ҳақиқат. «Ал-Ваҳда» ўтган йили БАА чемпионатида иккинчи ўринни олганлиги боис, ОЧЛда гуруҳ босқичидан жой олиш унга муаммо бўлмади.\nТашкил топган йили: 1974\nКлуб хўжайини: Диаб ибн Зайед ал Наҳаён\nСтадиони: «Ал Наҳаён Стэдиум» (12000 томошабин)\nБош мураббийи: Хенк тен Кате (Голландия)\nБАА чемпиони: (4 марта) 1999, 2001, 2005, 2010\nБАА президенти кубоги: (2 марта) 2000, 2017\nБАА Лига кубоги: (2 марта) 2015-2016, 2017-2018\nБАА Суперкубоги: (4 марта) 2002, 2011, 2017, 2018.\nЖорий мавсум (2018|2019) чемпионатдаги ҳолати (24.02.2019 й.): 16 ўйин, 7 ғалаба, 3 дуранг, 6 мағлубият, тўплар нисбати: 40-31. 6-ўрин.\nХенк тен Кате. 1954 йил 9 декабрда Амстердам шаҳрида туғилган. Ёшлигида чап қанот вингери позициясида ўйнаган, 1990 йилдан мураббийлик фаолиятини бошлаган. «Ал-Ваҳда» унинг Осиёда бошқарган 4-клубидир. 2018 йил майида «Ал-Жазира»ни тарк этиб, шу жамоага ўтган.\n«Ал-Ваҳда» ўтган мавсум амалдаги чемпион «Ал-Айн»дан 7 очко кам жамғарган ҳолда чемпионатни ишончли якунлай олди. Лекин бу клубга Осиё ареналарида 2007 йилдан буён омад кулмаяпти. Жамоа сўнгги 5 уринишда ҳам гуруҳдан чиқолмаган. Айни пайт ўз чемпионатида ҳам ишончли ўйин кўрсатолмаяпти: лига етакчиси «Шаржа»дан 16 очкога, «Ал-Жазира»дан эса 7 очкога ортда қолмоқда.\nРим Чанг Ву (Жанубий Корея). 1992 йил 13 февралда туғилган. 2015|2016 йиллар мавсуми аввалида «Ульсан Хюндай» сафидан бу клубга қўшилган. Ўзи ўйнаган ўйинларда алмаштирилмаслиги билан танилган. Ҳар мавсум 2-3та гол уриб туради. Ушбу клуб билан БАА футболининг 5та совринини ютган. Клуб ҳимоясини усиз тасаввур қилиш қийин.\nСебастьян Таглибуэ (Аргентина). 1985 йил 22 февралда туғилган. 2013 йилдан буён «Ал-Ваҳда»да тўп суради, 133та гол билан клуб тарихидан муносиб ўрин олган. Ўнг қанотдан ҳужумларни якунлаш унинг функционал вазифасига киради. Рақиб ҳимоячилари у билан контактга киришсалар, сариқ карточкадан ўзини тортиб туролмайди. Бунга қадар уч мавсум Саудия футболидан нафас олган.\nЛеонардо да Сильва Соуза (Бразилия). 1992 йил 18 мартда туғилган. Европада «Анжи» ва «Партизан» (Сербия) жамоаларида ўйнаган. Ушбу клубга қўшилганига бир мавсум ҳам бўлмади. Одатда, бир клубда икки мавсумдан ортиқ қолмайди.\nМурод Батна (Марокаш). 1990 йил 27 июнда туғилган. Сўнгги уч мавсум БАА мусобақаларида жами 26та гол урган. 2017|2018 йиллар мавсуми аввалида «Эмирейтс»дан Абу-Даби клубига кўчиб ўтган.\nЯҳё ал Ғассони (Танзания). 1998 йил 18 апрелда туғилган. Бу ҳужумчи асосан захирадан майдонга қўшилади...\nБу жамоалар ўтган йили ҳам 1-турда учрашишган, ўшанда баҳс Тошкентда бўлиб ўтганди. «Локомотив» ўйин давомида рақибнинг икки қанотига умуман эркинлик бермаган, уларни мрказдан бошланадиган қатъий ҳужумлар орқали шошириб қўйганди. Ўша куни «Локомотив» таркибида қуйидаги футболчилар майдонга тушишган: Игнатий Нестеров, Кахи Махарадзе, Нивалдо (Сардор Рашидов, 36), Садриддин Абдуллаев, Икром Алибоев, Марат Бикмаев, Сардор Мирзаев (Шерзод Каримов, 82), Ислом Тўхтахўжаев, Санжар Шоаҳмедов (Игорь Йелич, 76), Шуҳрат Муҳаммадиев, Олег Зотеев.\nФакт ўрнида. «Локомотив» 2018 йилда «Ал-Ваҳда» ва 2015 йилда Қатарнинг «Ал-Садд» клуби устидан 5:0 ҳисобида зафар қучганди. ОЧЛ гуруҳ босқичида ҳозирга қадар «Локомотив»дан ташқари ҳеч бир клубимиз рақибни 5та тўп фарқи билан енгмаган.\n«Ал-Ваҳда»нинг ОЧЛдаги иштироки:\n2004 йил: 1|4 финал (1 ғалаба, 4 дуранг, 1 мағлубият)\n2006 йил: гуруҳ босқичи (2 ғалаба, 1 дуранг, 3 мағлубият)\n2007 йил: 1|2 финал (4 ғалаба, 4 дуранг, 2 мағлубият)\n2008 йил: гуруҳ босқичи (2 ғалаба, 3 дуранг, 1 мағлубият)\n2010 йил: гуруҳ босқичи (1 ғалаба, 5 мағлубият)\n2011 йил: гуруҳ босқичи (1 ғалаба, 3 дуранг, 2 мағлубият)\n2017 йил: гуруҳ босқичи (1 ғалаба, 1 дуранг, 4 мағлубият)\n2018 йил: гуруҳ босқичи (1 ғалаба, 5 мағлубият)


ТАЛАБЛАРГА АМАЛ ҚИЛСАНГИЗ — ОВҚАТДАН ЗАҲАРЛАНМАЙСИЗ » Кармана овози\nКармана овози » ЖАМИЯТ » ТАЛАБЛАРГА АМАЛ ҚИЛСАНГИЗ — ОВҚАТДАН ЗАҲАРЛАНМАЙСИЗ\nТАЛАБЛАРГА АМАЛ ҚИЛСАНГИЗ — ОВҚАТДАН ЗАҲАРЛАНМАЙСИЗ\nБулим: ЖАМИЯТ 3-08-2018, 10:10\nТАЛАБЛАРГА АМАЛ ҚИЛСАНГИЗ — ОВҚАТДАН\nОвқатдан заҳарланишлар овқатга заҳарли маҳсулотлар тушганда ёки қўшилганда истеъмол қилишдан келиб чиқади. Овқат токсикоинфекциялари эса узоқ вақт туриб эскириб қолган ва турли шароитларда касаллик чақирувчи бактериялар, уларнинг токсинлари (заҳарли моддалар) билан ифлосланган озиқ-овқат маҳсулотларини истеъмол қилишдан келиб чиқади. Бу касалликлар йилнинг иссиқ фасллари – ёз ва кузда кўпроқ учрайди. Бунга сабаб касаллик чақирувчи бактериялар иссиқда тез кўпаяди, озиқ-овқат маҳсулотларига тушиб, масаллиқларни айнитади, бактериялар ажратган заҳарлар ҳатто овқатни қайнатганда ҳам йўқолмайди.\nБактериялар овқатга турли йўллар орқали тушади: ифлос қўллардан, яхши ювилмаган масаллиқ ва идиш-товоқлардан, сувдан, атроф-муҳитдан, бактерия ташувчи соғлом бактерия ташувчилардан тушади, айниқса бунда пашшалар катта рол ўйнайди.\nОзиқ-овқатларда кўпайиб олган микроблар ўзидан заҳарли моддалар ажратади. Бунда овқатнинг ҳиди ва кўриниши ўзгармаслиги мумкин. Тўй ва маъракаларда, ўтиришларда, оила даврасида заҳарланган овқатлардан истеъмол қилган ўнлаб инсонлар касалликка чалинишлари мумкин.\nКасалликнинг яширин даври бир неча соатдан 1-2 суткагача давом этиши амалда исботланган. Бемор кўнгли айниб қусади, қорни бураб оғрийди, ичи тез-тез суюқ келади. Бемор вақтида шифокорга мурожаат қилмаса, ҳолдан тояди, тана ҳарорати кўтарилиб, боши оғрийди, аъзои бадани қақшаб, кўп сув йўқотади, организмда турли асоратлар келиб чиқиши мумкин.\nБундай ҳолатларда беморни тезда шифохонага элтиш ёки "Тез ёрдам” машинасини чақириш лозим.\nОвқатдан заҳарланишларнинг олдини олиш мумкин. Бунинг учун қуйидагиларга риоя қилишингиз талаб этилади:\n- хонадон ва ҳовлиларингизни доимо озода тутинг;\n- озиқ-овқат маҳсулотларини тўғри келган жойдан, яъни кўчадан эмас, рухсати бор дўконлардан харид қилинг;\n- овқат тайёрлаш ва озиқ-овқат маҳсулотларини истеъмол қилишдан олдин қўлларингизни доимо совунлаб ювинг, болаларингизга ҳам буни ўргатинг;\n- нон ва бошқа озиқ-овқат маҳсулотларини усти берк қопқоқли идишларда сақланг;\n- ортиб қолган овқатларни ташлаб юборинг, эртанги куни истеъмол қилманг;\n- хонадонларда, ишхоналарда пашша кўпайишига йўл қўйманг;\n- мева ва сабзавотларни тоза сувда ювиб, истеъмол қилиш зарур;\n- ачиган ва ҳидланган меваларни, озиқ-овқатларни истеъмол қилманг;\n- болаларнинг тирноғини тозалаб олиб, қўлларини покиза тутишга ўргатинг;\n- ҳовлиларда, хонадон атрофларида ахлат ва гўнг тўпланишига йўл қўйманг;\n- касалликнинг бирор аломатини сезсангиз, тезда шифокорга мурожаат қилинг.\nЮқорида кўрсатиб ўтилган тавсияларимизга риоя қилсангиз, сиз ўзингизни ва оила аъзоларингизни ушбу касалликдан асраган бўласиз!\nтуман тиббиёт бирлашмаси юқумли касалликлар бўлими мудири.\nБОТУЛИЗМГА ЧАЛИНМАСЛИКНИНГ ЙЎЛИ – ОЗОДАЛИК\nКуз-қиш мавсумида аҳоли орасида ботулизм – овқатдан заҳарланиш касаллиги учраб туради....\nБУ КАСАЛЛИККА ЧАЛИНМАЙ ДЕСАНГИЗ...\nЖазирама ёзнинг ҳар бир куни тўкин-сочинлик, тўй-томошалар, бунёдкорона меҳнат билан ўтмоқда. Оила давралари, тўй-маъракаларда дастурхонимиздан турли пишириқлар, озиқ-овқат...\nГРИППНИНГ ОЛДИНИ ОЛИШ МУМКИН\nКуз-қиш мавсумида аҳоли ўртасида, айниқса, болаларда ўткир респиратор касалликлар, жумладан, грипп касаллиги билан оғриши кўп учрайди....


Ўзбекистон диктатори ва ваҳимали бир фикр. « O'zbekiston ERK Demokratik Partiyasi\nЎзбекистон диктатори ва ваҳимали бир фикр.\nЎтган кун ҳамма, “бугун 23 Нисон (апрел), шодликка тўлар инсон“, дейишиб турганида, мен кишининг ичини ғаш этадиган, ранжитадиган, ҳатто ғамгин этадиган сўзлар сўзланган бир конференцияда қатнашаётган эдим. Мавзу Ўзбекистон …\nНутқларнинг қисқача мазмунлари эса мана шундай эди: Ўзбекистонда шундай бир диктатор ҳукм сурмоқдаки, у инсоният тарихи давомида келиб – кетишган барча золимларнинг зулм усул(метод)ларини бир жойга тўплаган шаклда тадбиқ этмоқда. Унинг бу зулмининг диққатни жалб этадиган ери шундаки, бу золим, ўз зулм усулини, ўзларини буюк ва адолатпарвар давлат ҳисоблашган АҚШ, Россия, Англия, Хитой ва бошқа империалистик ўлкалар ҳукуматлари кўз олдида бемалол амалга оширмоқда. Ҳатто бундай зулм, золим(Ўзбекистон диктатори)ни уларнинг қўллаб-қувватлашлари ҳисобига давом этмоқдадир. Ўзбекистонда ҳуқуқ, адолатли тергов ва маҳкама мутлақо йўқ. Ҳақу ҳуқуқ ва эрк-эркинликлар ҳам йўқ, албатта. Бу мамлакатнинг полиси, аскари безорилар мантиғи билан ишлайди, ҳаракат қилади. Масалан, полис хоҳишига кўра, кўчада учратган исталган бир қизни олиб кетиш ва ўз истагига кўра зўрлаш, азоблаш ҳуқуқига эгадир. Шунинг учун у мамлакатда зинпоялар остида қизликларини йўқотиш жойлари кенг тормоқ отгандир. Пора бермасдан кичик бир иш қилиш, ҳатто оддий бир шаклда яшамоқнинг имкони йўқотилгандир. У ерда исканжа ва азобларнинг ҳар қандай тури: таёқ, электр билан хушидан кетказиш(электрический шок), маҳбуснинг устидан қайноқ сув тўкиб ўлдириш, кишининг танасини бўлаклаб ташлаш, оёғидан шипга бир неча соатлар давомида илиб қўйиш каби хиллари мавжуд. Қамоқхона камераларининг баландлиги бир метр ўттиз сантметрдан ошмайди. Ўшандай камераларда ойлаб ва ҳатто йиллаб ўтиришга мажбур қилинганлар бор. Биздаги 12 сентябрдан кейин Диярбакирдаги қамоқхоналар қандай бўлган бўлсалар, Ўзбекистондаги барча қамоқхоналар ўшандай аҳволдадир. Борди-ю бирор киши ислом нуқтаи назари ҳисобидан (ҳатто бу назар тўла уйдурма бўлса ҳам) қамоққа ташланган бўлса, унинг у ердан қайта чиқиши мутлақо мумкин эмас. Ҳимоя қилиниш ҳақу ҳуқуқи берилмасдан ҳукумат истагига кўра жазога маҳкум қилинган бечоранинг жазо муддати тугаётган бўлса, у ўлдирилиб, соғлиги сабабидан ўлди этиб қайд қилишадилар. Кишилар, жиноят содир этганлари ҳақида ҳеч қандай далил бўлмасиндан ҳам қамоққа ташланиши мумкин ва оилаларидан ундирилган поралар ҳисобига маҳкамасиз қамоқдан чиқариб юбориладилар. Ёзувчилар, журналистлар, мухолиф партия аъзолари системали равишда қатл этилмоқдалар. Ўзбек халқ оммаси орасида иззат-ҳурматга сазовор бўлган кишилар суиқасдлар оқибатида қурбон бўлмоқдалар.\nХотин-қизларга мусулмон усулида кийиниш ва уларнинг ўшандай кийимларини сотиш ҳам тақиқланган. Иш жойларида Қуръони карим ва жойнамоз сақлаш тақиқланган ва бу ҳол жиноят ҳисобланади. Масжидлардан ташқарида намоз ўқиш мумкин эмас. Белгилаб қўйилган ёшдан кичик бўлганларнинг ҳам масжидга бориши тақиқлаб қўйилган. Мана шу саналган тақиқларга риоя қилмасанг, сенга “Исломий террорист“ тамғосини ёпиштирадилар ва сени оламда кўрилмаган азоб, қийноқ, исканжаларга дучор қиладилар.\nЭнди буёғини жим туриб эшитинг. Ўзбекистонда бугун хотинлар, ўзларига билдирилмасдан махфий бир шаклда туғмайдиган қилинмоқдалар. Туғишга келган хотинлар сунъий (кесарево сечение) туғишга мажбур қилинади ва бу орада улар бошқа туғмайдиган қилинади. Бу ваҳшийликни бечора оналар билишмайдилар, албатта. Ҳатто бу хусусда докторларга ойлик нормалар ўрнатилгандир. Нормаларини бажармаган докторлар жазога маҳкум қилинади. Шундай қилиб, Ўзбекистонда ўзбекларнинг наслини тугатиш(геноцид) сиёсати юргизилмоқда.\nШу кунларда Ўзбекистонда 5 миллион болалар пахта далаларида қул қилиб ишлатилмоқдадир. Мамлакатда 5 миллиондан кўпроқ ишсизлар мавжуд. Кўпинча йилнинг сентябр ойидан декабрнинг ўрталаригача ўрта мактаб ўқувчилари ва университетларнинг талабалари ўқишларини йиғиштириб пахта далаларида ишлашга мажбурдирлар.\nМамлакатда 20 минг сиёсий маҳбуслар қамоқхоналарда қолмоқда. 5 миллион меҳнатга қобилиятли кишилар кунлик кечимини ўтказиш учун мамлакатни тарк этишга мажбур бўлаяпти. Ер ости ва усти бойликлари мўл бўлган Ўзбекистонда халқнинг ойлик кун кечириши 30 долларнигина ташкил этади. Чунки бутун бойлик манбалари диктатор ва унинг икки қизи назоратида, ҳокимият элитаси ва кучли мафия ташкилотлари тарафидан ўзлаштирилмоқдадир.\nЭнг пастдаги давлат маъмурларидан то Парламентнинг аъзоларигача ҳар бир кишининг ҳаёти диктаторнинг лаблари орасидадир. Диктатор, ўзига хавфли деб ҳисоблаган ҳар қандай бир шахсни ҳар бир дақиқада дарҳол йўқ қилмоқда. Жиноятлар ва инсон ҳақу ҳуқуқларининг поймол қилиниши кундан кун ортмоқда. Арзимаган ҳақу ҳуқуқни талаб қилишлар ҳам аявсиз бостирилиб турилибди. Шундай қилиб, Ўзбекистон тўла маънода усти очиқ қамоқхона шаклида бошқарилмоқда дейишга ҳақлимиз.\nДавлатни темир дарвозалар ёрдамида бошқараётган Каримовнинг барча турдаги оғир зулмларига қарамасдан, Каримов, АҚШ бошлиқ барча империалистик кучларнинг ёрдамида ўз диктаторлик сиёсатини давом қилдириш имконига эга бўлиб қолмоқда. Шунинг учун Ўзбекистон диктаторининг бошқа диктаторлардан фарқи нимада? Каби савол бериш табиийдир, албатта.\nБизнинг ҳукуматимизга ҳам бир жиддий саволимиз бор …\nЮқорида номи тилга олинган конференциядан бир кун олдин Ўзбекистонда сармоя ётқизиб ҳақсизликка учраган бириси билан учрашдим. У киши ва дўстларининг 50-60 миллионлик молу мулкини мусодара қилибдилар, жонларини эса базўр қутқариб қолибдилар. Ўзбкистон ҳукумати, уларнинг молларини қайтариб бериши учун Ўзбек мухолифати Туркиядаги фаолиятларини тўхтатишлари ва ўзлари Ўзбекистонга қайтарилишлари лозиммиш. Ҳатто бу хусусда Туркия билан учрашувлар ўтказилаётган эмиш. Бу эса жуда ваҳимали бир тасдиқ.\nЭнди Туркиялик масъуллардан шуларни сўрашни истайман: Бу гаплар тўғрими? Буларнинг асосида бирор ҳақиқат борми? Агар бу тўғри бўлса, яъни Каримовнинг талаби қабул этилса, бу бир халқнинг озодлигини, эркини сотиш маъносига келмайдими? Мухолифларнинг азоб ва исканжаларга дучор қилинишини ва ҳатто ўлдирилишини билганингиз ҳолда қандай қилиб уларни золимларга топширмоқчи бўлаяпсиз? Ёки буни қандай виждон билан савдолашиш даражасига келдирдингиз? Агар бу айтилганлар тўғри бўлмаса, уларнинг ҳақиқатан ёлғон эканлигини очиқ баён этишингиз ва масалан, Асадга қарши бўлганингиз сингари ўзбек, диктаторига ҳам қарши айтадиганларингизни жиддий бир шаклда айтишингиз лозим эмасми?


Божхона фахрийлари коррупцияга қарши курашда фаол!\nБожхона фахрийлари коррупцияга қарши ...\nШу жумладан божхона органларида ҳам коррупцияга қарши кураш мақсадида, ташкил этилаётган тадбирлар турли кўринишларда ташкил этилмоқда. Масалан профилактик тадбирлар доирасида давра суҳбатлари, семинарлар, ходимларнинг оила аъзолари иштирокида ташкил этилаётганлиги шулар жумласидандир.\nЯқинда ҳам Бухоро вилояти божхона бошқармасида ташкил этилган тадбирга коррупция иллатининг салбий оқибатлари ҳақида маъруза қилиш мақсадида божхона фахрийлари ташриф буюришди. Унда ҳозирда хизмат вазифасини ўтаётган ходимларга кўп йиллар давомида тизимда фаолият кўрсатиб, ҳаёт сабоғини олган ва ҳозирда ёруғ юз билан нафақага чиққан божхона фахрийлари маърузалар қилишди.\nАксарият чиқишларда инсонни ҳамиша нафс балоси ҳалокатга етаклаши, ҳалол умр кечиришда ҳикмат кўплиги ҳақида сўзланди. Шунингдек, ходимларга оила тинчлиги ва фарзандлар тарбиясида отанинг ўрни нечоғлик муҳим эканлиги борасида тушунтиришлар берилиб, ҳамиша ўз оилалари мустаҳкамлигининг посбонлари бўлишларини таъкидлашди.


Тоҳир Раҳимовга табрик! » MUZAFFAR.UZ\nМуқимий номидаги Ўзбекистон давлат мусиқий театри ва кино актёри - Тоҳир Раҳимовни туғилган куни муносабати билан чин қалбимиздан муборакбод этамиз!\nТоҳир Раҳимовга мустаҳкам соғлик, узоқ умр, ижодий ва ижобий ютуқлар тилаб қоламиз!\nКамоли эҳтиром ила - Муқимий номидаги Ўзбекистон давлат мусиқий театри ва Muzaffar.uz сайтининг ижодий жамоалари.\nМАЪЛУМОТ УЧУН: Тоҳир Раҳимов 13 январ 1952 йилда Тошкент шаҳрида таваллуд топган. Мукофотланмаган. Маълумоти олий. 1975 йили Тошкент театр ва рассомлик санъати институтининг мусиқали драма ва комедия факультетини битирган.\nМуқимий номидаги Ўзбекистон давлат мусиқий театрида 1973 йилдан буён ишлаб келмоқда.\nТоҳир Раҳимов ижодий фаолияти давомида 50 дан ортиқ спектаклларда катта-кичик турли образлар яратган. Актёр яратган образлари ичида ёш йигитдан то қарияларнинг роллари мавжуд бўлиб, уларни ижро этганда томошабин завқланиб, мароқ билан олқишлайди. Жумладан, “Оддий мўъжиза”да ошиқ йигит, “Паранжи сирлари”да Рустам, “Нурхон”да Ҳайдар, “Олифта”да Қувонч, “Хонума”да Анзор, “Ҳижрон”да Урхон, “Гулбаҳор қани?”да Илҳом, “Тўйдан олдин томоша”да Илҳом ва Эргаш, “Бу телба хонадон”да Салоҳий, “Айрим нусхалар” да Сухсуров, “Ўлдинг, азиз бўлдинг”да Мавлон, “Жайдари келин” да ота, “Тоҳир ва Зуҳра”да Хоразмшоҳ, “Бобур соғинчи”да Вазир, “Қудуқ тубидаги фарёд”да Болта, “Осмондаги Ҳулкарим”да Маҳмуд, “Фотима ва Зуҳра”да Ота, “Алмандар уйланармиш”да ўғил, “Сохта малика”да девонбеги, “Туяқуш-бояқиш”да бобо сингари роллари театр жамоатчилигига маъқул бўлган.\nАктёр ўз ижодида ҳар гал янгидан янги саҳна воситаларни ўзи ўйнаган ролларида синашта этишга ҳаракат қилади. Театр билан бир қаторда, кино ва телерадиокомпанияда суратга олинган фильм ва сериалларда кўплаб ёдда қоларли образларни яратган. Жумладан, “Сарвиноз”, “Мен талабаман”, “Ёз ёмғири”, “Тош табиб” каби кинофильмларда ҳамда “Турмуш чорраҳалари”, “Оталар сўзи - ақлнинг кўзи”, “Бир қадам”, “Одамлар орасида”, “Кунларнинг бирида”, “Денгиздан томчи” телетуркумларида мунтазам ижод қилиб, эл назарига тушган.\nКўрилган: 1 949\nҲабибулло Ортиқовга табрик\nЧоп этилган: 6-09-2020, 12:53


Ўзбекистон ва Европол стратегик ҳамкорлик тўғрисидаги битимни имзолашни режалаштирмоқда – Газета.uz\nЎзбекистон ва Европол стратегик ҳамкорлик тўғрисидаги битимни имзолашни режалаштирмоқда\nЕвропол Ўзбекистонни стратегик ҳамкорлик тўғрисидаги битимни имзолашга имкон берувчи рўйхатга киритди.\nLotinchada 16 апрель 2018, 13:16 Сиёсат\nЎзбекистон ва Европа жиноий полицияси ташкилоти стратегик ҳамкорлик тўғрисидаги битимни имзолашни режалаштирмоқда. Бу ҳақда «Ўзбекистн 24» телеканалининг «Таҳлилнома» дастури хабар қилди.\n«Ўзбекистонни 2019 йилдаги устувор йўналишлар рўйхатига киритиш ҳақидаги келишувга эришилди. Бу томонларга стратегик ҳамкорлик ва тезкор даражада ўзаро алоқалар тўғрисидаги битимни имзолашга имкон беради», — Европол вакили Д. Норман сўзларини келтириб ўтди телеканал.\nХабар қилинишича, томонлар кадрлар тайёрлаш, ҳуқуқни муҳофаза қилиш органлари вакиллари машғулотларини ўтказиш, тажриба ва маълумотлар алмашиш масалалари бўйича ўзаро ҳамкорлик қилиш тўғрисидаги келишувга эришган.\nАввалроқ Ўзбекистон ИИВ вазирлик хорижий ҳуқуқни муҳофаза қилиш маҳкамалари билан маҳкамалараро мувофиқлаштирувчи гуруҳлар ташкил этиш бўйича ишлар фаоллаштирилаётганини маълум қилган эди. Ҳозирчага Россия, Қозоғистон, Қирғизистон ва Тожикитон билан маҳкамалараро мувофиқлаштирувчи гуруҳлар тузилди. Туркманистон, Беларусь, Озарбайжон билан худди шундай гуруҳларни тузиш масаласи ишлаб чиқилмоқда, келгусида эса Афғонистон, Покистон ва Туркия билан ушбу йўналишда ҳамкорлик ўрнатиш режалаштирилган.


ГИЁҲВАНДЛИК – АСР ВАБОСИ » MIRISHKOR TUMAN HOKIMLIGI RASMIY WEB-SAYTI\nChet el xalqaro munosabatlar\nBoshqa tashkilotlar bilan munosabati\nMe'yoriy qonunchilik bazasi\nFoqorolar bilan ishlash\nIshtirokchilar uchun ma'lumotlar\nBosh sahifa » Yangiliklar » ГИЁҲВАНДЛИК – АСР ВАБОСИ\nБугунги кунда инсоният дучор бўлаётган иллатлардан бири гиёҳвандлик экани сир эмас. Бу бало барча инсоний асосларга бирданига таҳдид соладики, унинг хавфли жиҳати шунда. Исломда гиёҳванд моддалар нопок ҳисобланади.\nАллоҳ бандаларига жамики нопок нарсаларни ҳаром қилди. Покиза нарсаларни неъмат қилиб берди. Қуръони каримда марҳамат этилади: “Сизлар учун бу покиза нарсалар ҳалол қилинди” (Моида сураси 4-оят). Абу Довуд (роҳима ҳуллоҳ) ривоят қилади: “Пайғамбар (саллаллоҳу алайҳи васаллам) ҳар бир бўшаштирувчи ва маст қилувчи нарсалардан қайтардилар”.\nГиёҳванд модданинг суюқ ёки қуюғими, табиий ёки кимёвийсими, барибир, ҳаммаси ҳадис ҳукмига биноан ҳаром ҳисобланади. Ҳатто исломдан олдинги жоҳилият даврида яшаган одамлар ҳам маст қилувчи нарсаларни ёмон кўришган, “уммул-ҳабоис” яъни, “ёмонликларнинг онаси” деб аташган. Ана энди тафаккур қилайлик: Аллоҳ ризоси учун ибодат қилаётган инсонлар орасига кириб олиб, улар билан Жума намозларига бориб, кўчада нос ёки сигарет чеккан одамни кўрса унга танбеҳ бериб, ўзи уйида гиёҳванд моддаларни қопи билан сақлаб, уларни сотишни касб қилганларни ким деб, ким эмас, нима деб аташ мумкин?!\nЮқоридаги ояти карима ва ҳадис мазмунидан келиб чиқилса, гиёҳвандлик билан, ёки гиёҳванд моддаларни сотиш билан шуғулланган одам–Аллоҳга қарши муҳораба эълон қилган билан баробар бўлмайдими?!\nГиёҳванд модда истеьмол қилган,бошқаларни ҳам шу йўлга бошлаган, ҳатто уни тарқатаётганларни кўриб сукут сақлаганлар тўғрисида ҳам гап шу. Гиёҳванд моддасини истеъмол қилган одам ақлу идрокдан айрилиб, на ҳаёси қолади, на иймони. Инсоний ҳислар йўқолиб, ҳайвон ҳам “ор” қиладиган феъл-атворга эга бўлиб қолади. Ўрни келганда бир марталик кайфи учун пул бермаган онасини уради. Хотин –боласи рўзғор кам-кўстию томоққа-ямоқ учун деб далага ишлаб топган уч-тўрт сўмни чирқиллатиб тортиб олади.\nАслида ота-онани боқиб қараш, аҳли оиласининг тарбияси ва нафақаси унинг зиммасидаги мажбурияти экани унга ёт бўлиб қолган бўлади.\nХуллас, гиёҳвандлик не-не касалликларга “доя” бўлишига изоҳ ортиқча. Бу ўринда ОИТС ва саратон хасталигини ёдга олиш кифоя. Гиёҳвандликка қарши курашиш ва унинг олдини олишнинг энг самарали йўлларидан бири – шу балои азимнинг сиртмоғига илинганларнинг аҳволидан сабоқ олиш учун тафаккур қилинса, бас. Тафаккур маърифатдан қувват олади. Демак, маърифат, маънавиятга кўп эътибор қаратилаётгани, бу масалага давлат миқёсида аҳамият берилаётгани бежиз эмас. Ҳар қандай иллат жаҳолат ҳосиласи экан, унга қарши энг яхши қурол маърифатдир. Маърифатли инсон, аввало тақвога интилади. Тақво ҳалоллик демакдир. Ҳалоллик барқарор жойда барака,тинчлик-хотиржамлик, ривожланиш бўлади, эътиқоди мустаҳкам авлодлар вояга етади.\n26 июнь 2018 Огоҳлик – давр талаби\n14 май 2018 УМР ЗАВОЛИ\n07 май 2018 Мардлик бурч ва садоқат\n25 апрель 2018 СИФАТЛИ ТАЪЛИМ – ТАРАҚҚИЁТ ПОЙДЕВОРИ\n07 апрель 2018 «МАРЖОНА» ТУМАНДА ЯГОНА\nМАФКУРАВИЙ ТАХДИДЛАР ВА ҒОЯВИЙ ТАРБИЯНИНГ ДОЛЗАРБ МАСАЛАЛАРИ\nWeb-sayt ma'limotlarining shaffofligi uchun ovoz bering\nMa'lumotlar yetarli emas\nPower by: Maxmaniyozov Suxrob & Jasur Habibullayev ©2018


Ўзбекистон транспорт инфратузилмасини ривожлантириш ва уни халқаро (...)\nЎзбекистон транспорт инфратузилмасини ривожлантириш ва уни халқаро транспорт тизимига интеграциялашувига қаратилган чора-тадбирлар амалга оширмоқда\nБугун Тошкент шаҳридаги «HYATT Regency» меҳмонхонасида “Ўзбекистон Республикасининг транспорт дипломатияси: минтақавий ҳамкорликнинг халқаро ҳуқуқий асослари” мавзусида "давра суҳбати" бўлиб ўтди, деб хабар бермоқда «Дунё» АА мухбирлари Музаффар Комилов ва Анвар Илёсов (фото).\nТадбирда мамлакатимизнинг вазирлик ва идоралари, академик ва ишбилармон доиралари, оммавий ахборот воситалари вакиллари иштирок этди.\n“Давра суҳбати” Ўзбекистон ташқи ишлар вазирлиги ва Конрад Аденауэр (Германия) жамғармасининг Марказий Осиёдаги минтақавий ваколатхонаси билан ҳамкорликда ташкил этилди.\nАнжуман иштирокчилари юк ташиш соҳасидаги минтақавий ҳамкорликнинг бугунги ҳолати, соҳада мавжуд муаммолар ҳамда уларни ҳал этиш йўлларини муҳокама қилди.\nХалқаро юк ташиш жараёнида қоғозсиз тизимни жорий қилишнинг афзалликлари ҳақида сўз юритилди. Ўзбекистон бу каби тизимни амалиётга тадбиқ этишда Марказий Осиё мамлакатлари орасида илғорлик қилаётгани қайд этилди.\nИштирокчилар янги транспорт ва транзит йўлакларини ривожлантириш бўйича қонунчилик базасини такомиллаштириш ва халқаро келишувларни амалга ошириш, Ўзбекистонда ишлаб чиқарилган маҳсулотларни хорижий мамлакатларга ташиш учун қулай шарт-шароит яратиш масалалари бўйича фикр алмашди.\nЎзбекистон ташқи ишлар вазирининг биринчи ўринбосари Фарҳод Арзиев “давра суҳбати” иштирокчилари эътиборини республика раҳбарияти томонидан транспортни ривожлантириш, соҳани такомиллаштириш, транспорт инфратузилмасини миллий ва халқаро даражаларда модернизациялаш, Ўзбекистоннинг транзит салоҳиятини ошириш ва халқаро транспорт тизимига интеграциялашув борасида белгилаб берилган устувор вазифаларга қаратди.\nЎзбекистон Президенти Шавкат Мирзиёев томонидан илгари сурилган халқаро ташаббуслар, хусусан, БМТ шафелигида Транспорт-коммуникация алоқаларини ривожлантириш минтақавий марказини очиш бўйича таклифга алоҳида урғу берилди.\nБундан ташқари, анжуман иштирокчиларига Марказий Осиёни Ҳинд океани билан боғлайдиган трансафғон транспорт коридорини яратиш лойиҳасини амалга ошириш бўйича олиб борилаётган саъй-ҳаракатлар тўғрисида маълумот тақдим этилди.\nЎзбекистон транспорт вазирининг ўринбосари Жасурбек Чориев бугунги кунда мамлакатимизда иқтисодиётнинг барча соҳаларини жадал ривожлантиришга, айниқса, транспорт-коммуникация соҳасини ривожлантиришга катта эътибор берилаётганини таъкидлади.\n2020 йилда умумий юк ташиш ҳажми 1,3 миллиард тонна (ўтган йилга нисбатан 104,6% ўсди), юк айланмаси эса 40,1 миллиард тонна/км (101,8%) ни ташкил этди.\nБугунги кунда Ўзбекистонда транспорт тармоғи ялпи ички маҳсулотнинг 6,4 фоизини, жами инвестицияларнинг 7,4 фоизини, хизматлар бозорининг 29,5 фоизини ташкил этмоқда.\nАмалга оширилган чора-тадбирлар натижасида 2020 йилда юк ташиш умумий ҳажми ўтган йилга нисбатан 7 фоизга ўсган, деди Жасурбек Чориев.\nЎзбекистон Ташқи ишлар вазирлиги Шартнома-ҳуқуқ бошқармаси бошлиғи Комил Рашидов Ўзбекистонда транспорт ва логистика марказларининг кенг тармоғи мавжудлигини таъкидлади. Бироқ, афсуски, мамлакатдаги барча терминаллар ҳам замонавий талабларга жавоб бермайди. Бозор талаблари бугунги кунда савдо ва транспорт инфратузилмасини доимий равишда такомиллаштириш зарурлигини тақозо этмоқда. Шу сабабли мамлакатда экспорт-импорт юкларини сақлаш, қайта ишлаш ва тарқатиш учун замонавий омбор мажмуаларини яратиш жараёни доимий равишда олиб борилмоқда. Янги омбор терминаллари барча ички юк оқимларига, шунингдек республикадан транзит орқали ўтадиган юкларга хизмат кўрсатиши мумкин.\nБугун барпо этилаётган “қуруқликдаги порт” вазифаларини бажарадиган транспорт-логистика марказлари халқаро транспорт оқимларини оптималлаштиришда ҳал қилувчи омил бўлиб хизмат қилиши мумкин.


Улуғнорда зукко “O‘zLIDEP китобхони” аниқланди\nO‘zLiDeP ташаббуси 21 March 2018 11:22 390\nO‘zLiDeP Улуғнор туман Кенгашининг Ёшлар қаноти томонидан Мингбулоқ агросаноат касб-ҳунар коллежида ўқувчи ёшлар ўртасида “O‘zLiDeP китобхони” мавзусида тадбир бўлиб ўтди. Беллашув аввалида интеллектуал савол-жавоблар, мутолаа борасидаги қизғин баҳслар орқали “O`zLiDePнинг энг зукко китобхони” аниқланди.\n– Бу тадбир ёшларнинг билимларини синовдан ўтказиш билан бир қаторда, китобнинг инсон камолотидаги ўрни беқиёс эканини амалда намоён этди, – дейди зукко китобхон, коллеж ўқувчиси Машрабжон Меҳмонов. – Биз шундай тадбирларнинг янада кўпроқ ўтказилиши тарафдоримиз. Шундагина айрим интернет домидаги тенгдошларимиз ҳам сафимизни тўлдирардилар.\nУнда сўз олган халқ депутатлари Улуғнор туман Кенгаши депутати Гулчеҳра Бобожонова, партия туман кенгаши ижрочи котиби Гавҳарой Абдувоситова партиянинг “Ёш либераллар” клуби, “Келажак депутатлари” гуруҳи тўғрисида атрофлича маълумот бериб, фаолликка чақирдилар.\nТадбир давомида иштирокчилар ўртасида “Менинг севимли қаҳрамоним”, “Менинг севимли китобим” мавзуларида суҳбат ўтказилиб, ўқувчилар бадиий китоблари юзасидан ўзаро фикр алмашдилар.\nТадбир якунида зукко китобхонларга партиянинг эсдалик совғалари топширилди.


6 сентябрь, 2020, 00:05\nТеглар:Остон Ўрунов | Жасурбек Жалолиддинов | Элдор Шомуродов | Спартак | Ростов | Локомотив\nРоссияда уларнинг келажаги борми?\nРоссия чемпионатига бу ёғи Япониядан тортиб, уёғи Бразилиягача бўлган мамлакатлардан ўзини истеъдодли ҳисоблаган легионерлар ташриф буюриши сир эмас. Хусусан, Ўзбекистоннинг кўплаб футболчилари учун Россия чемпионатидан қўним топиш ҳақиқий орзу ҳисобланади. Айрим ўйинчиларимиз кўрикдан нарига ўтолмай келиши ҳам яширадиган мавзу эмас.\nБугунги кунда Россия премьер-лигасида атиги уч ҳамюртимиз – Элдор Шомуродов, Остон Ўрунов ва Жасур Жалолиддинов бор. Улардан фақат Шомуродов асосий таркибда ўз ўрнига эга. 18 яшар Жасур ва 19 ёшли Остонни Москва жамоалари асосан келажак учун олгани тайин. Миллий футбол лигасида Вагиз Галиулин “Нефтехимик” шарафини ҳимоя қилмоқда ва у юқори мақсадларга даъво қилолмайди. Виталий Денисовдек кўпни кўрган ҳимоячимиз ҳам премьер-лигадан иш топа олмади.\nБутун дунёдан Россия футболи эшигини тақиллатаётганларнинг аксарияти премьер-лигани Европанинг кучли чемпионатларига йўлланма тақдим этувчи трамплин вазифасини бажариб беришига чин дилдан ишонади.\nРоссия футболи таҳлилчилари эса, бу мамлакат чемпионатида суяги қотган ўйинчилар кучли жамоага ўтган тақдирда ҳам ўйнаб кетолмаслиги ҳақида турли маълумотларни тақдим этмоқда. Чунки рус футболи Европа футболидан кескин фарқ қилади. Бу ерда футболчиларни чалғитувчи омиллар кўп. “Кўҳна қитъа”даги клублар эса, ҳеч қайси ўйинчини, айниқса легионерни “эркалатиб” қўймайди.\nСўнгги ўн йилликда Россия футболи орқали Европага эшик очганлардан фақат уч нафари -Александр Зинченко, Куинси Промес ва Аксель Витсель муайян даражада мақсадига эришиб, катта жамоаларда ўйнаб кета олди.\nЛекин истеъдод соҳиби ҳисобланиб, улкан умидлар билан Европанинг турли жамоаларига таклиф этилган ёки ўша имкониятдан ҳам қуруқ қолган Сейду Думбия, Кэйсуке Хонда, Квинси Овусу-Абейе, Аҳмад Муса, Саломон Рондон, Роберт Мак, Матье Вальбуэна, Ивица Олич, Анатолий Тимошчук, Мартин Шкртел, Бранислав Иванович, Жо, Неманья Видич, Фернандо Кавенаги, Маркос Рохо Майкон, Умар Ньясс, Кристофер Самба, Эмануэль Эменике, Халк каби яна бир қанча “юлдузлар”ни, айрим қисқа муддатли ёрқин лаҳзаларни ҳисобга олмаганда, бемалол Россия футболидан куйганлар қаторига қўшса бўлади.\nРоссия чемпионатига келган легионерларнинг трансфер суммаси ҳам мунтазам пастлаб кетаётгани кузатилмоқда. “Зенит”га 9 миллион евро эвазига кўчиб ўтган Эмилиано Ригонининг нархи туша-туша бугун 4,5 миллионни ташкил қилмоқда. Питерликлар Эмануэль Маммана учун 16 миллион евро тўлаган, ҳозир эса уни 4,5 миллионга ҳеч ким олмайди.\n“Локомотив”да бир йил ижарада ўйнаган Жоау Мариунинг нархи 18 миллион евродан беш миллионга арзонлади. “Зенит”га 40 миллион еврога келган Малком шу йилнинг ўзида 10 миллион евро “ташлади”.\nАлбатта, Россияга келган легионерлар орасида нархи ошаётганлари ҳам бор. Россиялик мутахассислар бу борада Элдор Шомуродовнинг нархи 750 мингдан 6,5 миллион еврога кўтарилганини мисол қилмоқда. Шунингдек, Сардор Азмун (18 миллион евро), Никола Влашич (22 миллион) ва Матиас Норманн (7,5) каби футболчиларнинг трансфер нархи кўтарилмоқда. Лекин бу футболчиларнинг бирортаси Россияга юлдуз даражасида келмаган, балки шу ерга келиб, ном қозонган ва истеъдодини намоён этган футболчилардир.\nМустақиллик йилларида Россия чемпионатида ўнлаб футболчиларимиз тўп сурган. Лекин бу чемпионат улардан ҳеч бирига Европа футболига трамплин бўлиб хизмат қилганини билмаймиз. Европа бозорида россиялик футболчиларнинг ўзига ҳам талаб катта эмас. Андрей Аршавин каби кучли чемпионатга ўтганларининг аксарияти ўзини кўрсатолмай ортга қайтиб, аввалги даражасига ҳам чиқа олмаган.\nХўш, яхши ният билан Россияга кетган Элдор, Остон ва Жасурни нималар кутмоқда?\nЭлдор ўз ўйинлари билан Европанинг айрим клублари эътиборини қозонгани бор гап. Лекин аниқ таклифга келганда фақатгина “Гент” жамоасидан чорлов бўлди ва улар ҳали ҳам Элдорни олиш фикридан қайтгани йўқ. Балки, Элдор Россия чемпионатидан Европага йўл очиб, муваффақиятга эришган биринчи ўзбек футболчиси бўлар. Буёғини вақт кўрсатади.\nОстонга эса Германиядан таклиф бўлгани ва “Герта” беш миллион евро бермоқчилиги шов-шув кўтарганди. Немисларнинг бу эътиборини Ўруновнинг ўйинидан кўра, уддабурон Шамиль Газизовнинг ажойиб рекламаси ва устамонлиги жалб қилганга ўхшайди.\nЖасур эса ҳали нималарга қодирлигини қайта-қайта исботлаши керак. Бунинг учун эса, Россиянинг мураккаб чемпионатида ўзига муносиб ўрин топиши шарт ва бу осон бўлмаслиги аниқ.\nНима бўлганда ҳам, биз Россияд тўп сураётган футболчиларимизнинг йўли очилиб, ўзлари орзу қилган Европа миллий чемпионатларида улкан ютуқларга эришиши тарафдоримиз. Ахир қачондир, ўзбек мухлислари кўчасида ҳам байрам бўлиши керак-ку!\nЎруновнинг ўйинини ўзгартирманг!\n“Жалолиддинов “Локо” кўрсатаётган футболга ярамайди!”


Байрам кунлари Дўстликда янги иншоот фойдаланишга топширилди\nМустақиллик байрами кунларида Жиззах вилояти Дўстлик туманида давлат хизматлари марказининг янги биноси очилишига бағишланган тантанали маросим бўлиб ўтди.\n“Nukus polimer” маҳсулотлари\nНукус шаҳридаги “Nukus polimer” масъулияти чекланган жамияти ҳудуддаги йирик саноат корхоналаридан.\n“Асака” банк мустақиллик байрами муносабати билан болаларга совға улашди\n“Асака” банк бош офисида “Жонажон Ўзбекистоним, мангу бўл омон!” шиори остида банк ходимлари фарзандлари учун байрам тадбири уюштирилди.\nЎзбекистон Республикаси Олий Мажлиси Сенати Раиси Танзила Норбоева 31 август куни Корея Республикаси Миллий Ассамблеяси МДҲ мамлакатлари парламентлари билан ҳамкорлик бўйича парламентлараро дипломатик форум раҳбари Чу Ми Э хоним бошчилигидаги делегация билан учрашди.\nҲалол меҳнат муносиб рағбатлантирилганда...\nВилоят ҳокимлигининг “Қабуллар уйи”да ушбу мукофотлар ўз эгаларига тантанали топширилди.\nПул мукофоти, қимматбаҳо совға ва навбатдаги ҳарбий унвонлар\nБу ҳақда Шимоли-ғарбий ҳарбий округи матбуот хизмати ЎзАга маълум қилди.\nБайрам иштирокчиларига совғалар улашилди\nТаъкидлаш жоиз, ушбу корхонада ип-калава ишлаб чиқарилиб, маҳсулот юз фоиз экспортга йўналтирилади.\nУшбу баённомага мувофиқ, Ўзбекистондан Хитойга экспорт қилинадиган қовун Ўзбекистоннинг тўртта вилоятидан – Хоразм, Сирдарё, Жиззах ва Қашқадарё вилоятларидан бўлиши лозим.\nВилоят ҳокими фаол ёшлар билан учрашди\nСирдарё вилояти ҳокими Ғ.Мирзаев таълим, фан, санъат, спорт ва ишлаб чиқариш йўналишларида меҳнат қилаётган фаол ёшлари билан учрашди.\nМукофот ўз эгаларига топширилди\nПрезидентимиз фармонига мувофиқ, давлатимиз мустақиллигининг йигирма саккиз йиллиги муносабати билан ана шундай бир гуруҳ вилоят фидоийлари давлатимизнинг фахрий унвон, орден ва медаллари билан тақдирланди.\n106 ёшли момо шукронаси\nНавоий вилояти Хатирчи туманилик Малика Тожиеванинг хонадони ҳар қачонгиданда гавжум. Давлатимиз раҳбарининг фармонига кўра, 106 ёшли момо “Шуҳрат” медали билан тақдирланди.\nЎзбекистонда электрон бизнес-маълумотнома ишга туширилди\n2GIS харитаси “Сузук ота” мақбараси, “Минор” масжиди, Темурийлар тарихи давлат музейи, “Чорсу” бозори ҳамда Next савдо марказининг 3D-моделини ҳам ўз ичига олади.\n420 оила байрамни янги уйларда нишонлайди\nТермиз шаҳридаги А.Навоий ва лойиҳадаги 7-7 кўчалари кесишувида 420 хонадонга мўлжалланган ўнта етти қаватли арзон уй фойдаланишга топширилди.\nТарих хулоса чиқаришга ундайди\nБир гуруҳ ҳарбийлар “Мудофаа вазирлиги фахрийси” кўкрак нишони билан тақдирланди\nҚарши шаҳридаги “Ватанпарварлар” боғида “Жонажон Ўзбeкистоним, мангу бўл омон!” шиори остида “Аждодларга муносиб ворис бўлайлик” номли ёшлар фeстивали бўлиб ўтди.\nМаҳсулотлар сифати ва хуштаъмлиги билан харидорларга манзур бўлмоқда\nТермиз туманидаги “Саиджон Муҳаммаджон музқаймоқлари” масъулияти чекланган жамиятида “Sano milk” ёрлиғи остида 70 дан ортиқ турдаги музқаймоқ ишлаб чиқарилмоқда.\nФавворалар сайлгоҳи иш бошлади\nБугун мустақиллигимизнинг қутлуғ йигирма саккиз йиллиги байрами кўп минг кишилик Навоий кон-металлургия комбинати ва унинг бўлинмаларида ҳам ўзига хос кўтаринкилик, меҳнат зафарлари ва совғалар билан қарши олинмоқда.\nБоғчалар сони яна иккитага кўпайди\nТермиз шаҳридаги Фаровон массивида битта давлат ва битта нодавлат мактабгача таълим муассасаси иш бошлади.\nЗоминлик ёшлар учун байрам совғаси\nЖиззах вилояти Зомин туманида “Ёшлар маркази” фойдаланишга топширилди.\nЯнги туғруқ мажмуаси ишга тушди\nТермиз шаҳар тиббиёт бирлашмасининг 90 ўринли янги туғруқ мажмуаси энг улуғ, энг азиз байрамимизга ажойиб совға бўлди.


САЙЛОВ УЧАСТКАЛАРИДА ТАЙЁРГАРЛИК ИШЛАРИ ҚИЗҒИН - Ўзбекистон овози газетаси\nСАЙЛОВ УЧАСТКАЛАРИДА ТАЙЁРГАРЛИК ИШЛАРИ ҚИЗҒИН\nЖорий йилнинг 21 декабрь куни бўлиб ўтадиган Олий Мажлис Қонунчилик палатаси ва халқ депутатлари вилоят, туман ва шаҳар Кенгашларига сайловга тайёргарлик барча сайлов участкаларида қизғин пиллага кирди.\nФарғона вилоятининг Тошлоқ туманида 46 та сайлов участкаси бўлиб, уларнинг барчасида сайловчиларни рўйхатга олиш ишлари якунланди. Газетамизнинг Фарғона вилояти бўйича мухбири Муҳаммаджон Обидов 523-сайлов участкасида бўлиб, у ердаги шароитлар билан танишди.\nУнинг хабар қилишича, мазкур сайлов участкасида сайловчилар учун барча техник ва ташкилий шароитлар яратилган. Сайловчиларга бюллетень тарқатиш учун 8 та қулай жой тайёрланган.\nСайлов куни сайлов участкасига кела олмайдиган беморлар, шу куни хизмат сафарида бўладиган сайловчилар рўйхати ҳам шакллантирилган. Шунингдек, муддатидан олдин овоз бериши учун сайлов варақалари қонунда белгиланган тартибда олиб борилишига ҳозирлик кўрилмоқда. Бундан ташқари, сайловчиларга депутатликка номзодларнинг сайловолди дастурини кенг тушунтириш ишлари давом эттирилаяпти.\nМаълумот ўрнида яна шуни ҳам таъкидлаш жоизки, бу йилги сайловларда мазкур сайлов участкасида илк бора овоз берадиган ёшлар 304 нафарни ташкил этади. Участка сайлов комиссияси аъзолари томонидан уларга сайлов қонунчилиги ва овоз бериш тартиби ҳақида маълумотлар берилмоқда.


Президент Республика нефрология ва буйрак трансплантацияси маркази қурилиши билан танишди - hudud24.uz\n2021, 08-Mart | 17:27\nБош саҳифа Янгиликлар Маҳаллий Президент Республика нефрология ва буйрак трансплантацияси маркази қурилиши билан танишди\n17:19 / 15-01-2021\n– Юртимизда нефрология ривожланмаган. Айниқса, ҳудудларда клиникалар ҳам, мутахассислар ҳам етишмайди. Кўпчилик беморлар шифохонага касалликнинг охирги босқичида келяпти. Шунинг учун, аввало, одамларнинг бу бўйича билими, хабардорлигини ошириш керак. Қорақалпоғистон ва вилоятларда ҳам шифохоналар ташкил этиб, бу марказ билан онлайн боғлаш, тармоққа айлантириш, тизимли профилактика ишларини йўлга қўйиш зарур, – деди Президент.\nМарказдаги қурилиш-таъмирлаш ишлари натижасида беморларга тиббий ёрдам кўрсатиш сифати ва қамрови ошади. Амбулатор ва стационар тартибда 100 дан ортиқ тиббий хизматлар йўлга қўйилади. Жумладан, йилига 60 мингдан зиёд гемодиализ муолажалари, шунингдек буйрак кўчириб ўтказиш ва бошқа юқори технологик амалиётлар бажарилади.\nАввалги мақолаИндонезияда зилзила қурбонлари сони 34 кишига етди\nКейинги мақолаОлис ҳудудларга бориб ишлаётган ўқитувчилар учун устамалар қачондан бошлаб ҳисобланади?


Самарқанд вилоят ҳокими Эркинжон Турдимов вилоят аҳолисига мурожаат қилиб, коронавирус тарқалиши бўйича ахборот берди. Вилоят ҳокими вазият ёмон эканини мурожаат давомида бир неча бор эслатиб ўтди.\n«Вазият ёмон томонга қараб кетяпти. Вилоятда бир куннинг ичида, 10 июль куни 37та ҳолат аниқланди. Касалланганларнинг жами сони 573 нафарни ташкил этмоқда. Улардан 475 нафари соғайган. Даволанаётган беморлардан 3 нафарининг аҳволи ўта оғир, 18 нафар бемор оғир аҳволда қолмоқда. 2 775 нафар фуқаролар карантинда бўлиб турибди», деган Турдимов.\nВилоят ҳокими Самарқанд шаҳрида вазият жиддий эканини алоҳида таъкидлаб, бир кунда 27та ҳолат аниқланганига эътибор қаратди. Шунингдек, Паст Дарғом туманида 3 нафар, яна қатор туманларда 1 нафардан бемор аниқланганини айтди. Ҳоким аҳолини вазиятга жиддий қарашга чақирди.\n«Республика бўйича бугундан эълон қилинган карантинга жиддий қарашингизни сўрайман. Чунки кўрсаткичлар яхши томонга кетмаяпти. Ижтимоий тармоқларда гувоҳ бўляпмиз, одамлар «бу йўқ нарса, ўйлаб топилган», деб карантин қоидаларини қўпол равишда бузишяпти. Мен бекорга 3 нафар фуқаронинг ўта оғир аҳволда эканлигини, 18 киши оғир ҳолатдалигини айтмаяпман. Бор нарса эканки, шундай кўрсаткичлар кузатиляпти. Ўзимизни, бир-биримизни асрамасак, ўлим ҳолатлари кўпайиши мумкин. Бунинг олдини олишимиз, фуқароларимизни асрашимиз керак. Асосий мақсад шу.\nЖойларда барча туман ҳокимлари, мутасадди ташкилотлар кам таъминланган оилаларга, ишини йўқотган, қийналган оилаларга озиқ-овқат кўринишида моддий ёрдам кўрсатиб боради», деди ҳоким.\nТурдимов фуқаролардан ўзларида касаллик аломатини сезган заҳоти тиббий муассасаларга мурожаат қилишини сўради: «Фуқароларимиз коронавирусга йўлиққандан кейин ўзларича даволаниб, пневманияга айлангандан сўнг тиббий муассасаларга мурожаат қилмоқда. Иситма пайдо бўлдими дарҳол тиббий муассасага мурожаат этишингизни сўрайман. Тиббиёт ходимлари, мутахассислар керакли чораларни кўришади.\nЎзимни даволайман, тез ўтиб кетади, бу ўткинчи нарса, иккита таблетка ичсам, яхши бўламан, деган нарсадан йироқ бўлинг, дарҳол тиббиёт муассасасига хабар беринг. Агар бирлашсак, коронавирусни енгамиз», деб сўзини якунлади Эркинжон Турдимов.